Üldiseloomustus  Suurepärase asukohaga 2005. aastal valminud luksushotell Playa del Carmeni parimal rannal vaid sajakonna meetri kauguselt kuurorti läbivast kuulsast jalakäijate tänavast - 5. avenüüst. Paleestiilis hotellihooned ümbritsevad basseini ja päikeseterrasse.  Royali teenused on  kavandatud kõige nõudlikumale maitsele. Hotell on ainult täiskasvanutele (vanuse alampiir 16 aastat), kõik toad on avarad ja ruumikad sviidid. Pakutakse päevaringset elegantset hoolitsust ja mitmekesist meelelahutust, mis samas on diskreetne ja ei tüüta.  Hinnas on palju erinevaid teenuseid. Näiteks viiakse läbi näidiskokatunde, harivat veini- ja tequiladegusteerimist, esmaspäevaõhtuti toimub juhtkonna kokteilipidu.    Uus hotelli poolt pakutav eelis on, et vabade tubade olemasolul võib mõned  ööd vahetada samaväärsesse Royal hotelli Cancunis.  Rand:  Hotell asub Playa del Carmeni kauneimal puudervalge liivaga rannal. Hinnas on muuhulgas sissejuhatav sukeldumistund ja snorkeldamisvarustus. Rannal teenindab teid ülemteener, kes pakub jooke, jahutavaid rätte, päevituskreeme, raamatuid ja ajakirju. Rannas on veespordikeskus. Mootorijõudu mitte vajavad veespordialad on hinnas.    Basseinid:  2 suurt basseini: olümpiamõõtu mageveebassein (vaikne bassein) ja mereäärne bassein aktiivseks tegevuseks. Mere-äärses basseinis on istun-vees-baar ja lamamistoolid vees. Ka hoonete vahel olevas olümpiamõõtu basseini äärtel on lamamistoolid vees. Selles basseinis on 8  väiksemat mullibasseini.  Tervisekeskus, vaba aeg ja sport:  Öko-holistlik tervisekeskus basseinide, mullibasseinide, sauna, aurusauna ja paljude luksuslike spaaprotseduuridega. Võrkpall ▪ piljard ▪ lauatennis ▪ lauamängud ▪ raamatukogu ▪ valgustusega tenniseväljak katusel ▪ jõusaal ▪ mängude tuba ▪ käsitöökool ▪ teater ja vabaõhu teater  Restoranid, baarid:  Suurepärane valik kõrgetasemelisi restorane. Hinnas on ka head rahvusvahelised veini-, vahuveini-, likööri- ja konjakimargid. Ainult kõige eksklusiivsemate tequilade, konjakite ja aastakäiguveinide eest tuleb juuurde maksta. Restoranis Spice pakutakse hommiku-, lõuna-, ja õhtusööke rootsi lauas. Sellele lisaks on Royalis 5 a la carte gurmeerestorani (kõik hinnas). Restoranides eeldatakse õhtuti viisakat riietust: meestel peavad olema pikad püksid. T-särgid ja sandaalid pole lubatud.  Hotellis on 24 tundi avatud baar-salong, kus saab kokteile ja suupisteid nautides aega veeta. Ka toidu tellimine tuppa on võimalik ööpäevaringselt.    Teenused:  Ilusalong ▪ jalgrattarent ▪ ärikeskus ▪ autorent ▪ kauplused ▪ tasuta wifi ühendus hotelli üldruumides ja basseini ääres (tubades tasuline) ▪  pesupesemine  Toad:  Kõik toad Royal Porto Realis on sviidid. Kõige madalama kategooria nn. juuniorsviit on avar ühe kuningsuuruses või kahe kuningannasuuruses voodiga tuba, mille pindala koos rõduga on 60 m2. Rõdudel on võrkkiik. Kõigis sviitides on kaheinimese mullivann ja istumisnurk. Tubade erijooneks on "võlukapp" - seinas olev luuk, mille kaudu teile tellitud toit diskreetselt tuppa toimetatakse. Minibaarides on  karastusjookidele ja õllele lisaks on kuulub liitrine pudel viskit, rummi, tequilat ja vodkat. Vajadusel tühjad pudelid asendatakse. Tuppa mahub kuni 4 inimest.  Tubades on: 29 tolline televiisor satelliitkanalitega. ▪ raadio ▪ minibaar ▪ internetiühendus (lisatasu eest) ▪ otsevalimisega telefon ▪ elektrikann, tee ja kohv ▪ triikimislaud ja triikraud ▪ laptoppi mahutav seif ▪ laeventilaator ▪ kliimaseade ▪ föön ▪ suurendusega peegel.  Ookeanivaatega juuniorsviidis on lisaks:  DVD mängija koos filmivalikuga ▪ igale maitsele sobivat muusikavalikut pakkuv iPod ▪ CD-mängija ▪ hommikumantel ja sussid ▪ rõdudel peale võrkkiige ka laud ja toolid ▪ tasuta internetiühendus ▪ minibaaris suurem valik jooke + suupisted.  Hinnad, kui reisite omapäi